Diari Oficial de la Generalitat Valenciana


Sumari del DOGV 9608, del 01-06-2023 (2023/6032)

RESOLUCIÓ de 24 de maig de 2023, del conseller de Sanitat Universal i Salut Pública, per la qual es dona publicitat a l'acord de la Comissió Assessora de Selecció i Provisió, en relació amb la valoració en els processos de selecció temporal i definitiva i de provisió, dels serveis prestats per infermeres o infermers que desenvolupen els seus serveis en places de les categories d'infermeres o infermers especialistes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9608

Data del DOGV
:   01-06-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/6032


Data del document
:   24-05-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 24 de maig de 2023, del conseller de Sanitat Universal i Salut Pública, per la qual es dona publicitat a l'acord de la Comissió Assessora de Selecció i Provisió, en relació amb la valoració en els processos de selecció temporal i definitiva i de provisió, dels serveis prestats per infermeres o infermers que desenvolupen els seus serveis en places de les categories d'infermeres o infermers especialistes. [2023/6032]  
   
En la reunió de la Comissió Assessora de Selecció i Provisió de 3 d'abril de 2023, l'Administració i totes les organitzacions sindicals presents i integrants en aquesta comissió (SATSE, CCOO, UGT, CSIF, CESMCV-SAE, Confederació Intersindical Valenciana) van adoptar els criteris per a la valoració, en els processos de selecció temporal i definitiva i de provisió, dels serveis prestats per infermeres/infermers que desenvolupen els seus serveis en places de les categories d'infermeres/infermers especialistes.  
Per això, d'acord amb el que s'estableix en l'article 28 de la Llei 5/1983, de 30 de desembre, de Govern Valencià; en el Decret 185/2020, de 16 de novembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, es dicta aquesta resolució on es transcriu literalment l'esmentat acord:  
  
«Objecte: valoració en els processos de selecció temporal i definitiva i provisió, dels serveis prestats per infermeres/infermers que desenvolupen els seus serveis en places de les categories d'infermeres/infermers especialistes.  
  
Primer  
En els últims anys ha augmentat considerablement la plantilla de les categories professionals d'infermeres/infermers especialistes, en particular en les especialitats d'Infermeria de Salut Mental, Família i Comunitària i Treball.  
Per circumstàncies alienes a aquesta administració, en el moment d'augment de plantilla no existia suficient nombre de professionals especialistes per a cobrir totes aquelles places creades, per tant, davant de la necessitat de desenvolupament d'aquestes activitats professionals, l'Administració ha hagut de nomenar en les places d'infermeres/infermers especialistes personal inscrit en la borsa d'infermeres/infermers sense especialitat.  
En el moment en què es planteja la necessitat de valorar els serveis prestats per aquests professionals en els processos selectius, es comprova que a aquest personal se'ls pot produir un greuge, atés que els serveis prestats en les places d'infermeres/infermers especialistes es valoren com a exercits en diferent categoria, malgrat que l'execució s'ha realitzat per una necessitat organitzativa i assistència de l'Administració.  
  
Segon  
Hi ha un antecedent en la nostra organització, respecte als metges/metgesses d'EAP que, per necessitats organitzatives i assistencials, realitzen funcions en places de pediatres d'EAP, adoptat mitjançant un acord de la Mesa Sectorial de Sanitat.  
  
Tercer  
Per tant, en els processos de selecció temporal, en els de selecció definitiva convocats en execució de les ofertes públiques d'ocupació (OPO) 2017, 2018 i estabilització de 2019, en els convocats en execució de la Resolució de 16 de desembre, del conseller de Sanitat Universal i Salut Pública (desenvolupament de la Llei 20/2021), i en els processos de provisió relacionats amb aquests, el temps treballat per infermeres/infermers d'institucions sanitàries, en places d'infermeres/infermers especialistes seran valorats com a exercits en la categoria d'infermera/infermer d'institucions sanitàries.  
  
València, 24 de maig de 2023.- El conseller de Sanitat Universal i Salut Pública: Miguel Mínguez Pérez.